Til arrangører av bedrifts-o-løp.

Vi ønsker alle velkommen til et nytt år med bedrifts-o-løp, og takker for at dere er positive til å arrangere løp. Vi håper at vi kan få gjennomført (noen av) løpene i år.

Pr i dag (22.03.21) er breddeidrettsarrangement for voksne forbudt, men vi håper dette vil endre seg. Vårt forslag er at arrangørene forbereder løp, så får vi heller avlyse på kort varsel. Avlysning vil evt skje etter nasjonale/kommunale anbefalinger, og i samråd med kommuneoverlegen.

Vi legger ut et notat på hjemmesida om praktisk gjennomføring av årets løp. I tillegg får dere som arrangør noen punkter vi synes er spesielt viktige.

Påmeldingsfrist lørdag kl 23.59 før løpet. Dette for at vi er anbefalt å ha startlister (fungerte fint i 2020). Tore Jørgensen sender alle påmeldte til arrangør søndag, som lager startlister og returnerer til Tore J for publisering. Startlistene legges ut på hjemmesida senest mandag.

Dere får antibac/såpe sammen med annet arrangørutstyr. Dere må ordne vann, da antibac ikke hjelper ved skitne hender.

Arrangør får 3 spruteflasker med antibac. 1 står på bord ved inngang/utgang fra samlingsplass, 1 ved start og 1 ved mål. Det er arrangør som spriter hender og brikke til løperne, for å hindre at alle tar i flaska.

Beregn god plass på parkering.

Ved start er det også viktig at det er god plass. Kommuneoverlegen anbefaler 2 meter avstand, som en generell regel.

I 2020 betalte alle med Vipps, noe som fungerte veldig bra. Vi anbefaler dette også i 2021.

Avgift til Bedriftsidrettskretsen skjer på samme skjema som tidligere,og samme beløp.

Til sist må dere også utnevne en smittevernansvarlig, som offentliggjøres på samlingsplass.

Spør gjerne, hvis du lurer på noe:

Steinar Libak s-libak@online.no 909 85640

Jan Roald Bøgeberg jan.roald.bogeberg@loten.kommune.no

415 25284